1.

Ved inspektion af virksomheder i medlemsstaterne, der er autoriseret med henblik på handel med fersk kød inden for Fællesskabet, fortolkes definitionerne i artikel 2 i Rådets direktiv 64/433/EØF, som ændret, således:



DIREKTIVETS TEKST Fortolkning Artikel 2 I dette direktiv forstås ved: a)kød: alle spiselige dele af husdyr af arterne kvæg (herunder bøfler), svin, får og geder samt hovdyr holdt som husdyr Tamme bøfler indgår pr. definition i gruppen »tamkvæg«. Alle krav til kvæg skal overholdes. (Virksomheder i tredjelande, der er autoriseret til slagtning af kvæg, behøver ikke anføres separat til slagtning af tamme bøfler. Bøfler må kun slagtes på virksomheder anført til kvæg). b)fersk kød: kød, herunder kød, der er vakuumpakket eller pakket i kontrolleret atmosfære, og som med undtagelse af kuldebehandling ikke har været underkastet nogen behandling, der forlænger holdbarheden c)maskinudbenet kød: kød, der mekanisk er udvundet fra kødbærende knogler, undtagen knogler fra hovedet, fra lemmerne under forknæleddet og haseleddet samt fra svinehaler, og som er bestemt til virksomheder autoriseret i henhold til artikel 6 i direktiv 77/99/EØF Se endvidere artikel 5, litra b), (udelukkelse fra handel mellem medlemsstaterne) samt artikel 7, stk. 3, som fastsætter en rådsafgørelse om hygiejnisk produktion af maskinudbenet kød og om, at nationale forskrifter bibeholdes i mellemtiden, forudsat at de er i overensstemmelse med traktaten. d)slagtekrop: hele et slagtedyrs krop efter afblødning, udtagning af organer, afskæring af lemmerne i forknæled og haseled, af hoved, hale og yver og endvidere for kvæg, får, geder og hovdyr efter afhudning Slagteaffald (herunder svine- og fårehoveder samt svinetæer) behøver ikke fysisk at adskilles fra slagtekroppen, forudsat at det er muligt at gennemføre undersøgelsen efter slagtning i overensstemmelse med kapitel VII i bilag I. e)slagteaffald: fersk kød, for så vidt det ikke hører til slagtekroppen som defineret i litra d), også selv om det stadig er i naturlig forbindelse med slagtekroppen f)organer: slagteaffald fra bryst-, bug- og bækkenhule, inklusive luft- og spiserør g)embedsdyrlæge: dyrlæge, der er udpeget af medlemsstatens kompetente centralmyndighed Det må sikres, at embedsdyrlægen kan udøve sin professionelle bedømmelse uden indblanding fra virksomhedens ledelse. Embedsdyrlægen skal have en status, der garanterer hans upartiskhed over for dem, der leder virksomheden. h)afsenderland: den medlemsstat, hvorfra der forsendes fersk kød til en anden medlemsstat i)bestemmelsesland: den medlemsstat, hvortil der forsendes fersk kød fra en anden medlemsstat j)transportmidler: de dele af motorkøretøjer, jernbanevogne og luftfartøjer, der er beregnet til last, og lastrum i skibe samt containere til transport ad land-, sø- eller luftvejen »Last« omfatter husdyr. k)virksomhed: autoriseret slagterivirksomhed, autoriseret opskæringsvirksomhed, autoriseret køle- eller frysehus Autoriseret i henhold til artikel 8, stk. 1. l)indpakning: beskyttelse af det ferske kød ved anvendelse af en første indpakning eller en første beholder i direkte berøring med det pågældende ferske kød samt selve denne første indpakning eller beholder m)emballering/emballage: anbringelse af det indpakkede ferske kød i en ydre beholder samt selve denne beholder